Salam. Mənim böyük qızımın 5yaşı tamam olub,təkrar vəsiqə götürülməlidir.Növbəti vəsiqə 15yaşına qədər keçərli olacaqsa,indi şəkil çəkdirməyin nə önəmi var? Şəkilsiz olmaz? 1yaşlı qızım üçün də şəkilli vəsiqə veriləcək? 1ayı tamam olmamış qızım üçün eyni gündə həm şəhadətnamə,həm vəsiqə üçün müraciət etmək olar? Əgər növbə həddən çox çəkirsə,3uşaqla,2-si körpə olmaqla nə qədər gözləmək lazımdır?
Nəzərinizə çatdırırıq kitəqdim olunan yeni nümunəli şəxsiyyət vəsiqəsi şəkilli olur və şəxsiyyət vəsiqəsinin əldə olunması ilə bağlı sənəd təqdim olunan zaman şəkil yerində çəkildiyindən azyaşlının iştirakı mütləqdir. Qeyd edək kidoğum haqqında şəhadətnamə əldə etdikdən sonra şəxsiyyət vəsiqəsinin alınması ilə bağlı müraciət etmək olar. 
"ASAN xidmət" mərkəzlərində xidmət növbəlilik əsasında həyata keçirilir. “ASAN xidmət” mərkəzlərinə gəlməzdən  əvvəl onlayn növbə götürmək olar. Bu zaman xidmət onlayn növbə götürülərkən vətəndaşın seçdiyi saatda həyata keçirilir. Yəni şəxsin gözləməsinə ehtiyac olmur. Qeyd edək kiasan.gov.az saytı və “ASAN növbə” mobil tətbiqi vasitəsilə onlayn növbə əldə edə bilərsiniz. Cari və növbəti 7 gün üzrə müəyyən olunmuş saat aralığında onlayn növbə seçimi imkanı yaradılmışdır.
Həmçinin mərkəzə birbaşa müraciət edərək növbə olduğu təqdirdə cari gün və  növbəti gün üçün növbə əldə edə bilərsiniz. Xidmətlə bağlı müraciət sayının çoxluğundan asılı olaraq mərkəz daxilində növbənin verilməsi dayandırıla bilər.